हिन्दी भाषा को राष्ट्रभाषा बनाने के लिए देश के ५४५ सांसदों व मुख्यमंत्रियों का समर्थन आवश्यक है इसी कड़ी में मातृभाषा उन्नयन संस्थान द्वारा राष्ट्रीय स्तर पर हिन्दी के लिए जनसमर्थन अभियान चलाया जा रहा हैं, इसी के अंतर्गत केंद्रीय इस्पात राज्य मंत्री श्री विष्णु देव साई के इंदौर प्रवास के दौरान संस्थान के राष्ट्रीय अध्यक्ष डॉ अर्पण जैन अविचल ने मंत्री जी से भेंट कर समर्थन प्राप्त किया और साथ ही अपना काव्य संग्रह ‘काव्यपथ’ भेंट किया । इस दौरान डॉ जैन के साथ मुम्बई के पत्रकार चंद्रकांत जोशी,अपराधों की दुनिया के सम्पादक जितेन्द्र वामने, सह संपादक विक्की शर्मा भी साथ रहे। मंत्री जी ने हिन्दी को राष्ट्रभाषा बनाने की बात संसद में उठाने का कहा व हिन्दी के सम्मान में हर भारतीय को मैदान में उतरने का आग्रह भी किया। उक्त जानकारी संवाद सेतु रोहित त्रिवेदी ने दी।